**Daniel Brickley** (s. 30. maaliskuuta 1995 Sandy, Utah, Yhdysvallat) on yhdysvaltalainen jääkiekkopuolustaja.

Ura
---

### Seuraura

Brickley pelasi kaudella 2012–2013 Utah Regulatorsin junioreissa. Kaudeksi 2013–2014 hän siirtyi Kanadaan CCHL-junioriliigan Hawkesbury Hawksiin. Brickley oli joukkueen tehokkain puolustaja tehoilla 5+27=32, joilla hän jakoi liigan puolustajien pistepörssin yhdeksännen sijan Ottawa Jr. Senatorsin Rob Michelin kanssa. Topeka RoadRunners varasi Brickleyn 22. pelaajana NAHL:n varaustilaisuudessa 2014. Hän siirtyi joukkueeseen kaudeksi 2014–2015. Brickley oli RoadRunnersin tehokkain puolustaja tehoilla 12+25=37, joilla hän jakoi sijoittui liigan puolustajien pistepörssissä kuudenneksi. Pudotuspeleissä Brickley oli joukkueen paras syöttäjä Cameron Strongin kanssa viidellä syöttöpisteellään. Hänet valittiin kauden päätteeksi NAHL:n eteläisen divisioonan tähdistökentälliseen.

Dubuque Fighting Saints varasi Brickleyn 159. pelaajana USHL:n varaustilaisuudessa 2015. Hän siirtyi kaudeksi 2015–2016 kuitenkin suoraan Brickleyn aiemmin kiinnittäneen Minnesotan osavaltionyliopiston joukkueeseen Mankatossa. Hänet valittiin *Freshman -vuotensa* päätteeksi WCHA:n tulokkaiden tähdistökentälliseen. Kesällä 2016 Brickley osallistui varaamattomana pelaajana NHL-joukkue Buffalo Sabresin kehitysleirille. *Sophomore -vuotenaan* 2016–2017 hän oli tehoilla 8+23=31 Mankaton paras syöttäjä, tehokkain puolustaja ja Brickley jakoi joukkueen sisäisen pistepörssin toisen sijan C. J. Franklinin kanssa edellään vain Marc Michaelis. Hänet valittiin kauden päätteeksi WCHA:n parhaaksi puolustavaksi pelaajaksi ja ensimmäiseen tähdistökentälliseen.

### Maajoukkueura

Brickley edusti Yhdysvaltoja MM-kilpailuissa vuonna 2017.

Muuta
-----

Brickleyn sedät Andy ja Quintin ovat entisiä jääkiekkoilijoita. Andy pelasi omalla urallaan pudotuspelit mukaan lukien yli 400 NHL-ottelua. Quintinilla oli Los Angeles Kingsin NHL-varaus vuodelta 1974, mutta hänen ammattilaisuransa jäi lopulta vain neljän AHL-ottelun mittaiseksi. Danielin serkku Connor Brickley pelaa hyökkääjänä NHL-joukkue Florida Panthersin organisaatiossa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2013–2014 | Hawkesbury Hawks | CCHL | 61 | 5 | 27 | 32 | 63 | – | – | – | – | – |
| 2014–2015 | Topeka RoadRunners | NAHL | 58 | 12 | 25 | 37 | 102 | 8 | 2 | 5 | 7 | 2 |
| 2015–2016 | Minnesota State Univ. (Mankato) | NCAA | 36 | 2 | 9 | 11 | 20 | – | – | – | – | – |
| 2016–2017 | Minnesota State Univ. (Mankato) | NCAA | 31 | 8 | 23 | 31 | 20 | – | – | – | – | – | Ykköstähdistö |  |  |  |  |  | MM | 5 | 0 | 0 | 0 | 2 |
| 2017–2018 | Minnesota State Univ. (Mankato) | NCAA | 40 | 10 | 25 | 35 | 53 | – | – | – | – | – | Kakkostähdistö |
|  | Los Angeles Kings | NHL | 1 | 0 | 1 | 1 | 0 | – | – | – | – | – |
| 2018–2019 | Ontario Reign | AHL | 42 | 2 | 10 | 12 | 22 | – | – | – | – | – |
|  | Los Angeles Kings | NHL | 4 | 0 | 1 | 1 | 0 | – | – | – | – | – |
| 2019–2020 | Ontario Reign | AHL | 11 | 0 | 2 | 2 | 4 | – | – | – | – | – |
|  | Manitoba Moose | AHL | 2 | 0 | 0 | 0 | 2 | – | – | – | – | – |
| 2020–2021 | Ontario Reign | AHL | 23 | 3 | 3 | 6 | 8 | 1 | 0 | 0 | 0 | 0 |
| 2021–2022 | Norfolk Admirals | ECHL | 25 | 6 | 14 | 20 | 12 | – | – | – | – | – |
|  | Chicago Wolves | AHL | 11 | 0 | 2 | 2 | 4 | – | – | – | – | – |
| 2022–2023 | Norfolk Admirals | Allsvenskan | 31 | 7 | 21 | 28 | 18 | – | – | – | – | – |
|  | Modo Hockey | Allsvenskan | 20 | 0 | 5 | 5 | 27 | – | – | – | – | – |
| 2023–2024 | Modo Hockey | SHL | 52 | 4 | 13 | 17 | 16 | – | – | – | – | – |
| 4 kautta | yhteensä | AHL | 89 | 5 | 17 | 22 | 40 | 1 | 0 | 0 | 0 | 0 |
| 3 kautta | yhteensä | NCAA | 107 | 20 | 57 | 77 | 93 | – | – | – | – | – |
| 2 kautta | yhteensä | NHL | 5 | 0 | 2 | 2 | 0 | – | – | – | – | – |

Lähteet
-------

* Daniel Brickley The Internet Hockey Databasessa (englanniksi)
* Daniel Brickley *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Daniel Brickley *Elite Prospects*. Everysport Media Group AB.  (englanniksi)
2. 1 2  Daniel Brickley The Internet Hockey Databasessa (englanniksi)
3. ↑  Goods, Jack: Meet Sabres prospect Daniel Brickley *buffalonews.com*.  6.7.2016. The Buffalo News. Viitattu 6.8.2017. (englanniksi)